es esch jo ned om das gange, dass ech sie versuecht ha i öpis inez'dränge, wo sie sech onwohl gfühlt hätt debii oder.  klar esch en beziehig emmer es nehmen und geben ond mer muess förenand do sii, aber ech ha halt eifach mini chraft drus gschöpft, wenn ech gseh ha, dass sie glöcklech esch, met dem wo ech  för sie gmacht han.    @ mida  klar chasch nie s'empfende vo persone metenand vergliiche oder verallgemeinere, aber ech dänke, das esch ned onbedengt gschlächtsbezoge.  klar seid mer, dass fraue eher gfühlvoll send ond ehres empfende au offe darlegged ond dass d'manne die send, wo eher "nüechtern" a so sache gönnd ond ehre schmärz ned offe zeiged. aber es ged au fraue, wo "holzchlötz" send ond manne, wo vor gfühl öberschüümed   ech dänke vor allem i de hötige ziit chasch kei klari gränze meh zwösche maa ond frau ond die bestehende klischées zieh. es verschmälz alles inenand...